

Madonas novada pašvaldība

**MADONAS BĒRNU UN JAUNIEŠU CENTRS**

Reģ. nr. 40900005236, Skolas iela 8a, Madona, Madonas novads, LV -4801

T. 25567285, e-pasts: bjc@madona.lv

INICIATĪVU PARĀDES **“LAIKS LABIEM DARBIEM!”**

**NOLIKUMS**

1. **MĒRĶIS**

Sekmēt bērnu un jauniešu piederību vietējai kopienai, skolai, valstij un veicināt viņu pilsonisko līdzdalību, patstāvību un izpratni par sociāli atbildīgas rīcības nozīmību.

1. **UZDEVUMI**
	1. Veicināt jauniešu pilsonisko līdzdalību un atbalstīt iniciatīvas labvēlīgas vides un sadarbības veidošanā izglītības iestādēs, vietējā kopienā.
	2. Aktualizēt labo darbu nozīmi un nepieciešamību sabiedrības labklājības, saliedētības un ilgtspējīgas attīstības nodrošināšanā.
	3. Radīt izpratni par pilsonisko līdzdalību un izkopt paradumu veikt labos darbus kā vienu no personības attīstības nozīmīgiem faktoriem.
	4. Popularizēt labās prakses piemērus un pozitīvo pieredzi pilsoniskās audzināšanas un pilsoniskās līdzdalības jomā.
2. **ORGANIZATORI**

Madonas Bērnu un jauniešu centrs

1. **DALĪBNIEKI**
	1. Madonas novada vispārējās izglītības, profesionālās izglītības, interešu izglītības un pirmsskolas izglītības iestāžu audzēkņi un viņu pedagogi.
	2. Ģimenes, bērnu, jauniešu un citas neformālās grupas.
2. **NORISE**
	1. Dalībnieki no 2023.gada 1.oktobra līdz 31.oktobrim īsteno dažādas pilsoniskās līdzdalības aktivitātes un labos darbus gan izglītības iestādes ietvaros, gan vietējā kopienā.
	2. Veiktās darbības var aptvert dažādas jomas, taču pamatideja ir radīt iespējas iesaistīties ikvienam un motivēt darīt jēgpilnu un nozīmīgu darbu savai izaugsmei un sabiedrībai, atbilstoši interesēm, spējām, izzinātajām vajadzībām.
	3. Labie darbi veicami ne tikai atsevišķu pasākumu formātā, bet uzmanība pievēršama sistemātisku sociāli atbildīgu līdzdalības aktivitāšu norisei ikdienā.
3. **PIETEIKŠANĀS**

Pieteikt paveiktos labos darbus dalībai iniciatīvu parādei “Laiks labiem darbiem!” var līdz 2023.gada 31.oktobrim, pieteikuma anketu (Pielikums Nr.1) un labo darbu prezentējošu fotogrāfiju nosūtot uz elektroniskā pasta adresi bjc@madona.lv.

1. **DARBU VĒRTĒŠANA**
	1. Lai veicinātu izpratni, ka katrs, pat vismazākais labais darbs ir vajadzīgs un nozīmīgs, iesniegtie labie darbi netiks vērtēti. Visi iesūtītie pieteikumi piedalīsies izlozē, kurā būs iespēja laimēt pārsteiguma balvas. Izloze notiks 9. novembrī.
	2. Iniciatīvu parādes noslēgumā tiks noteikta skatītāju simpātiju balva. Visu pieteikumu īss apraksts un fotogrāfija 2. novembrī tiks ievietota Madonas BJC *Facebook* profilā. Balsošana ilgs līdz 8. novembrim.
2. **APBALVOŠANA**
	1. Balvas (izlozētās balvas un skatītāju simpātiju balvu) varēs saņemt Madonas BJC Skolas ielā 8.a, iepriekš sazinoties T. 25567285
3. **DATU AIZSARDZĪBA**
	1. Madonas BJC savā darbībā ievēro [Vispārīgās datu aizsardzības regulas](https://eur-lex.europa.eu/legal-content/LV/TXT/HTML/?uri=CELEX:32016R0679&from=LV), [Fizisko personu datu apstrādes likuma](https://likumi.lv/ta/id/300099-fizisko-personu-datu-apstrades-likums) un citos normatīvajos aktos noteiktās prasības attiecībā uz personas datu apstrādes likumīgumu un aizsardzību.
	2. Datu privātuma politikas mērķis ir sniegt informāciju par galvenajiem mūsu veiktajiem personas datu apstrādes nolūkiem, to tiesisko pamatojumu un citu informāciju saskaņā ar Eiropas Parlamenta un Padomes regulai Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 13.panta nosacījumiem.
	3. Pārzinis: Madonas novada pašvaldība: Saieta laukums 1, Madona, Madonas novads, LV-4801, reģistrācijas Nr.90000054572, tālr. +371 64860090, e-pasts: dome@madona.lv. Datu aizsardzības speciālists:Raivis Grūbe, tālr.:+371 67419000, e-pasts: raivis@grubesbirojs.lv.
4. **KONTAKTINFORMĀCIJA**

Sazināties ar organizatoriem var:

* izmantojot e-pastu bjc@madona.lv
* telefoniski - T. 25567285